Adama Ndiaye

Adama Amanda Ndiaye be a Senegalese fashion designer. She sanso dey go by de name Adama Paris, wich sanso be de name of de label she dey own den dey operate. Ein pieces, wich dem dey manufacture insyd Morocco, dem fi found dem internationally, wey dey include insyd New York City, Tokyo, London den Paris. She be credited plus starting Black Fashion Week.

 Life 
Na dem born Ndiaye insyd Kinshasa, Zaire, wey dem raise am insyd Europe, wer na ein parents be diplomats. She lef a banking career insyd Europe make she pursue fashion design insyd ein native country. Africa get a long history of design buh dem struggle for mainstream acceptance, wey na ebe difficult make she raise capital give ein business. In order make she expand de visibility of African design, Ndiaye create de Dakar Fashion Week exhibition. By 2012, de tenth year of de show, e attract thirty designers from nine countries insyd Africa den Asia, plus audience members wey dey cam from around de world, wey na e get an operating budget of more dan CFA 80 million (about US$150,000). She sanso organize Black Fashion Week events insyd Prague, Czech Republic, den Bahia, Brazil.

Ein designs be inspired by cities den globalism. Insyd an interview plus Vogue Italia, she state, "Much of my inspiration come from the big cities... My aim was and still is sharing with all modern women one fashion without borders."

Na Ndaiye note dat among chaw African nations, religious objections make designers unable make dem practice dema profession. She dey credit de generally tolerant culture of Senegal for e dey provide a supportive environment. She sanso speak out, plus oda African designers, for increased funding den access to credit from governments so say e go foster innovation den job creation insyd de fashion industry.

 References 

Category:Senegalese people
Category:Senegalese women fashion designers
Category:Human
Category:People wey komot Kinshasa
Category:Senegalese people of Democratic Republic of the Congo descent